Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Sel nädalal peetakse mänge erinevates võrkpalli Euroopa klubisarjades, kus teevad kaasa ka mitmed võõrsil pallivad eestlased.
Kolmapäeval tuleb Meistrite liigas väljakule Martti Juhkami, kelle koduklubi CEZ Karlovarsko kohtub D-alagrupi mängus kodus Itaalia klubiga Trentino Itas. Mäng algab kell 19.00, otsepilti näeb Eurovolley.TV vahendusel. Karlovarsko pidi avamängus vaatamata Juhkami heale esitusele tunnistama tiitlikaitsja Kedzierzyn-Kozle Zaksa 3:1 paremust.

C-alagrupis peab oma teise mängu Märt Tammearu tööandja Roeselare Knack, kui nad lähevad vastamisi Lissaboni Benficaga, matš algab kell 20.15, vahendab Volley.ee. Kohtumise otsepilti näeb samuti Eurovolley.TV vahendusel. Tammearu ja Roeselare said avamängus prantslaste Toursi käest 0:3 kaotuse.

Aste madalamal ehk CEV Cupil peetakse sel nädalal 1/16-finaalide korduskohtumisi. Kolmapäeval kell 18.00 kohtub Robert Viiberi tööandja Craiova võõrsil Istanbuli Fenerbahcega, kellest saadi avamängus jagu 3:1. Kell 19.00 mängivad Andrus Raadik ja Savo Volley kodusaalis Belgradi Crvena Zvezdaga, kes võitis avamängu 3:2.

Kell 20.30 kohtub Ardo Kreegi koduklubi Arago de Sete võõrsil teise Prantsusmaa klubiga Narbonne. Esimese mängu võitis Narbonne 3:1. Kell 21.00 mängivad Silver Maar ja Libereci Dukla teist korda Šveitsi klubiga Genfi Genois. Selle paari avamatšis jäi 3:1 peale Genf. Karli Allik ja Sastamala Valepa kohtuvad kell 21.30 Itaalias sealse Modenaga, kes oli avamängus parem tulemusega 3:0.

Tugevuselt kolmandas eurosarjas ehk CEV Challenge Cupil peab 1/16-finaali kordusmängu Alex Saaremaa tööandja Aalsti Lindemans, kelle vastaseks on Hapolei Kfar Saba Iisraelist. Mäng algab kell 21.30. Esimeses kohtumises võttis 3:1 võidu Aalst. Samas eurosarjas peavad kolmapäeval kordusmängu ka Tartu Bigbank ja Pärnu Võrkpalliklubi.
## Pealkiri:

user
Välisklubides mängivate Eesti võrkpallurite euroteekonnad jätkuvad
assistant